1. számú melléklet

Nyilatkozat alkalmassági feltételeknek való megfelelésről és a Címzetti Felhívásra benyújtott pályázat adattartalmának hitelességéről

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_, mint a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (székhely: \_\_\_\_\_\_\_\_\_\_\_\_\_\_\_\_\_\_\_\_\_\_\_, adószám: \_\_\_\_\_\_\_\_\_\_\_\_\_\_\_\_\_\_\_\_\_) képviseletére jogosult személy nyilatkozom, hogy a Külgazdasági és Külügyminisztérium által a „GINOP-1.3.7-19 Professzionális felkészítés a tudatos külpiacra lépéshez kkv-k számára” elnevezésű FIT FOR EXPORT kiemelt projekt keretében meghirdetett „Címzetti (Pályázati) Felhívás potenciális űripari szereplők számára” című felhívásra az általam képviselt szervezet nevében pályázatot (kérelmet) nyújtok be.

Nyilatkozom, hogy az általam képviselt gazdasági társaság (továbbiakban: Társaság)

Az alábbi besorolásnak, és a 651/2014/EU rendeletnek megfelelően mikro- kis és középvállalkozásnak, ezen belül[[1]](#footnote-1)

1. **középvállalkozások** - A mikro-, kis- és középvállalkozások (KKV-k) típusba a 250-nél kevesebb személyt foglalkoztató vállalkozások tartoznak, amelyek éves árbevétele nem haladja meg az 50 millió EUR-t, és/vagy az éves mérlegfőösszegük értéke nem haladja meg a 43 millió EUR-t, de nem minősül kisvállalkozás vagy mikrovállalkozásnak.
2. **kisvállalkozásnak** - A KKV típuson belül a kisvállalkozás annak meghatározása szerint olyan vállalkozás, amely 50-nél kevesebb személyt foglalkoztat, és amelynek éves árbevétele és/vagy éves mérlegfőösszegének értéke nem haladja meg a 10 millió EUR-t.
3. **mikrovállalkozásnak** - A KKV típuson belül a mikrovállalkozás annak meghatározása szerint olyan vállalkozás, amely 10-nél kevesebb személyt foglalkoztat, és amelynek éves árbevétele és/vagy éves mérlegfőösszegének értéke nem haladja meg a 2 millió EUR-t.

minősül.

Kijelentem, hogy:

* a benyújtott pályázatomban és mellékleteiben feltüntetett adatok teljes körűek, valódiak és hitelesek, az abban tett nyilatkozatok a valóságnak megfelelnek;
* a felhívást, a vonatkozó jogszabályokat megismertem, tudomásul vettem, az abban foglalt feltételeket, kikötéseket és korlátozásokat magamra, illetve az általam képviselt szervezetre nézve kötelezőnek ismerem el, illetve kijelentem, hogy az abban foglalt feltételeknek és kikötéseknek az általam képviselt szervezet megfelel, és biztosítom, hogy a jogviszony fennállásának teljes időtartama alatt megfeleljen;
* a támogatói okirat tervezetét megismertem, és vállalom, hogy a támogatás megítélése esetén az abban foglalt feltételeket elfogadom, illetve kötelezettséget vállalok az okiratban foglaltak betartására és a pályázatom megvalósítására;
* a felhívásban, valamint a vonatkozó jogszabályokban meghatározottak, a támogatást igénylők részére előírt hozzájárulást igénylő feltételekhez a hozzájárulást jelen nyilatkozat aláírásával megadom;
* tudomásom van arról, hogy az általam képviselt szervezettel kapcsolatos, köztartozásra vonatkozó adatokat az állami adóhatóság, a Miniszterelnökség, a Pénzügyminisztérium, valamint ezek képviseletében eljáró szervek megkeresésére átadja az adózás rendjéről szóló 2017. évi CL. törvény 131. § (8) pontja alapján;
* hozzájárulok, hogy a Kincstár által működtetett monitoring rendszerben az általam képviselt szervezet nyilvántartott adataihoz az állami támogatás utalványozója, folyósítója, a Pénzügyminisztérium, az Állami Számvevőszék, a kormányzati ellenőrzési szerv, az állami adóhatóság, valamint jogszabályban, felhívásban, támogatói okiratban meghatározott más jogosultak hozzáférhetnek;
* a felhívásban előírt bejelentési, tájékoztatási, nyilatkozattételi, adatszolgáltatási, ellenőrzéstűrési és egyéb kötelezettségeknek eleget teszek;
* az általam képviselt szervezettel szemben egyéb, támogathatóságot kizáró, a vonatkozó jogszabályokban, felhívásban foglalt kizáró ok nem áll fenn;
* a kérelemhez mellékelt okiratok az eredeti példányokkal mindenben megegyeznek és a támogatást igénylő szervezet székhelyén/telephelyén rendelkezésre állnak;
* az általam képviselt szervezet alapító (létesítő) okirata, illetve külön jogszabály szerinti nyilvántartásba vételt igazoló okirata alapján jogosult vagyok a támogatást igénylő szervezet képviseletére;
* nyilatkozom, hogy a megvalósítani tervezett projekt a hatását jellemzően a kevésbé fejlett régiókban működő telephelyünkön/székhelyünkön fejti ki.

Nyilatkozom továbbá, hogy a támogatást az alábbi kizárt ágazatok/tevékenységek egyikének vonatkozásában sem használom fel:

1. a 104/2000/EK tanácsi rendelet hatálya alá tartozó, a halászati és akvakultúra ágazatban tevékenységet végző vállalkozásoknak nyújtott támogatás;
2. a mezőgazdasági termékek elsődleges termelésével foglalkozó vállalkozások támogatása;
3. a mezőgazdasági termékek feldolgozásával és forgalmazásával foglalkozó vállalkozások támogatása, amennyiben:

ca) a támogatás összege az elsődleges termelőktől beszerzett vagy az érintett vállalkozások által forgalmazott ilyen termékek ára vagy mennyisége alapján kerül rögzítésre, vagy

cb) a támogatás az elsődleges termelőknek való teljes vagy részleges továbbadásától függ;

1. harmadik országokba vagy tagállamokba irányuló exporttal kapcsolatos tevékenységek támogatása, nevezetesen az exportált mennyiségekhez; értékesítési hálózat kialakításához és működtetéséhez vagy exporttevékenységgel összefüggésben felmerülő egyéb folyó kiadásokhoz közvetlenül kapcsolódó támogatás;
2. az import áruk helyett belföldi áru használatához kötött támogatás;
3. csekély összegű támogatás esetén a közúti kereskedelmi árufuvarozást ellenszolgáltatás fejében végző vállalkozások számára nyújtott támogatás teherszállító járművek megvásárlására [3. cikk (2) bekezdés 2. albekezdés].

Nyilatkozom továbbá, hogy a Társaságom

* Legalább 1 fő foglalkoztatottal rendelkezik a konvergencia régióban (kivéve Pest megye) lévő székhelyén, telephelyén vagy fióktelepén, és vállalom ennek fenntartását a projektidőszak végéig (8 órás távmunka-szerződés itt elfogadható).
* A Társasággal szemben jogszabályi kizáró okok nem állnak fenn, a támogatás az európai uniós jog megsértését nem eredményezi.
* Nem áll a támogatási rendszerből való kizárás hatálya alatt.
* Harmadik személy irányában olyan kötelezettsége nem áll fenn, amely a támogatással létrejött projekt céljának megvalósulását meghiúsíthatja.
* Társaságunk megfelel a GINOP-1.3.7-19 Felhívásra vonatkozó állami támogatási szabályoknak.
* Társaságom nem volt kötelezett az Európai Bizottság európai uniós versenyjogi értelemben vett állami támogatás visszafizetésére vagy ha volt, akkor ezen kötelező határozatnak eleget tett.
* A támogatást igénylő nem áll jogerős végzéssel elrendelt felszámolási, csőd-, végelszámolási vagy egyéb - a megszüntetésére irányuló, jogszabályban meghatározott - eljárás alatt.
* A támogatást igénylővel szemben a Nemzeti Adó- és Vámhivatal (NAV), illetve az elődszervezete az APEH által indított végrehajtási eljárás nincs folyamatban a kérelem benyújtásának időpontjában.
* A támogatást igénylő nem minősül nehéz helyzetben lévő vállalkozásnak.
* A támogatást igénylő vagy a 651/2014/EU rendelet 1. számú melléklete alapján meghatározott partner vagy kapcsolt vállalkozása ezen Felhívás keretéből adott naptári évben nem részesült támogatásban.

A pályázatom benyújtásával vállalom, hogy a projektre vonatkozó környezetvédelmi és esélyegyenlőségi jogszabályokat betartom, a projekthez kapcsolódó nyilvános eseményeken, kommunikációmban és viselkedésemben esélytudatosságot fejezek ki.

Kijelentem, hogy a Külgazdasági és Külügyminisztérium [adatkezelési tájékoztatóját](https://2015-2019.kormany.hu/download/d/4f/71000/KKM%20adatkezel%C3%A9si%20t%C3%A1j%C3%A9koztat%C3%B3.pdf#!DocumentBrowse) és [adatkezelési szabályzatát](https://jogkodex.hu/doc/1635493) megismertem, s az abban foglaltakat elfogadom.

Aláírásommal hozzájárulok ahhoz, hogy a KKM a megadott adatokat a GINOP-1.3.7-19-2020-00001 azonosítószámú Fit For Export c. projekt keretében felhasználja, nyilvántartsa és az illetékes hatóságok felé történő elszámolásra használja.

Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kedvezményezett[[2]](#footnote-2)**[Kedvezményezett szervezet neve]**törvényes képviselő neve:[Név][Beosztás] |

1. A megfelelő válasz aláhúzandó! [↑](#footnote-ref-1)
2. Cégszerű aláírás [↑](#footnote-ref-2)